open-index/open-wikipedia-markdown huggingface dataset:
Rio Olimpiskais velodroms

**Rio Olimpiskais velodroms**, oficiāli — **Rio Municipālais velodroms** (), ir velodroms Riodežaneiro, Brazīlijā, kurš uzbūvēts Nelsona Pikē starptautiskā autodroma vietā. Sākotnēji būvēts 2007. gada Panamerikas spēļu vajadzībām, tas tika pārbūvēts, lai atbilstu augstākām starptautiskajām prasībām treka riteņbraukšanas sacensībām 2016. gada vasaras olimpiskajās spēlēs un 2016. gada vasaras paraolimpiskajās spēlēs.

## Jaunais velodroms
Jauno velodromu, kas tika veidots riteņbraukšanas ķiveres formā, projektēja Vācijas arhitektu birojs *[[Schuermann]]*, kuri strādājuši pie septiņām olimpiskajām riteņbraukšanas būvēm, pēdējā no tām Laošan velodroms 2008. gadā. Rekonstrukcija izrādījās viens no problemātiskākajiem celtniecības objektiem 2016. gada olimpiskajām spēlēm ar regulāru celtniecības grafika kavēšanu un būvuzņēmēja nomaiņu. Tika atceltas visas pārbaudes sacensības, velodroms tika nodots ekspluatācijā tikai 25. jūlijā, īsi pirms spēļu sākuma.

## Atsauces

## Ārējās saites
Bojans Kurajica

**Bojans Kurajica** (; dzimis  Ļubļanā) ir Bosnijas un Hercegovinas starptautiskais lielmeistars šahā (1974), kas līdz 1992. gadam pārstāvēja Dienvidslāviju, bet no 2006. līdz 2009. gadam — Horvātiju.

## Biogrāfija
Jaunības gadus pavadījis tagadējās Horvātijas pilsētā Splitā, kur arī uzsācis šahista gaitas. 1965. gadā Barselonā uzvarējis Pasaules junioru šaha čempionātā. 1966. gadā uzsācis studijas Zagrebas universitātes Filozofijas fakultātē, kuru beidzis 1972. gadā. 1967. gadā dalījis trešo vietu tradicionālajā Hastingsas (Anglija) jaungada turnīrā aiz Mihaila Botviņņika un Volfganga Ūlmana. 1970. un 1980. gados kļuvis par vienu no Dienvidslāvijas spēcīgākajiem šahistiem. Dienvidslāvijas šaha čempionātos labākos rezultātus uzrādījis 1977. gadā (dalīta 3.-5. vieta), 1983. gadā (3. vieta) un 1984. gadā (dalīta 2.-3. vieta). Par panākumiem turnīros FIDE viņam 1965. gadā piešķīra starptautiskā meistara (IM) nosaukumu, bet 1974. gadā - starptautiskā lielmeistara (GM) nosaukumu. 1979. gadā pārcēlies uz dzīvi Sarajevā un kopš tā laika pārstāvējis Bosnijas un Hercegovinas šaha klubu *ŠK Bosna*, bet vēlāk pēc Dienvidslāvijas sabrukuma arī neatkarīgās Bosnijas un Hercegovinas izlasi.

1997. gadā Groningenā piedalījies Pasaules šaha čempiona nosaukuma izcīņas turnīrā pēc izslēgšanas sistēmas, kurā 1. kārtā zaudējis Hulio Grandam.

Pārstāvējis Dienvidslāvijas un Bosnijas un Hercegovinas komandas lielākajos komandu šaha turnīros:
* Pasaules šaha olimpiādē piedalījies 12 reizes (1980, 1984, 1992-2006, 2010-2012). Komandu vērtējumā izcīnījis sudraba (1994) un bronzas (1980) medaļas;
* Eiropas komandu šaha čempionātos piedalījies 7 reizes (1970, 1980-1983, 1992-1999, 2003). Komandu vērtējumā izcīnījis sudraba (1983) medaļu, bet individuālajā vērtējumā izcīnījis bronzas (1970) medaļu;
* Pasaules studentu šaha čempionātā piedalījies 1966. gadā;
* Balkānu valstu komandu šaha čempionātos piedalījies 3 reizes (1975-1976, 1979). Komandu vērtējumā visās reizēs izcīnījis zelta medaļas, bet individuālajā - 2 sudraba (1975, 1979) medaļas.

Pazīstams arī kā šaha treneris. 2005. gadā saņēmis FIDE vecākā trenera nosaukumu.

## Atsauces

## Ārējās saites
Midlsbro

**Midlsbro** (, ) ir ostas pilsēta Anglijā, Ziemeļjorkšīras grāfistes Midlsbro unitārās pašvaldības administratīvais centrs un lielākā apdzīvotā vieta. Atrodas grāfistes ziemeļaustrumos Tīsas upes krastā  no grāfistes centra Nortelertonas un  no valsts galvaspilsētas Londonas; ietilpst Tīsaidas aglomerācijā. Nozīmīga osta un rūpniecības centrs. Midlsbro dzimis slavenais jūrasbraucējs Džeimss Kuks.

## Vēsture
Par Midlsbro pirmsākumiem uzskatāma 686. gadā dibinātā benediktīniešu priorija. Senākā zināmā nosaukuma forma ir *Mydilsburgh*; domājams, nosaukums cēlies no klostera novietojuma pusceļā starp Daremas un Vitbi svētajām vietām. Līdz 19. gadsimtam Midlsbro bija neliels ciems ar 25 iedzīvotājiem (1801). 1829. gadā Tīsas krastā pie Midlsbro tika uzbūvēta akmeņogļu pārkraušanas piestātne. Osta sākotnēji tika dēvēta par *Port Darlington*. Midlsbro osta strauji attīstījās un līdz ar to auga arī apdzīvotā vieta. 1840. gados Midlsbro tika uzbūvētas vairākas metalurģiskās ražotnes un Tīsaida kļuva zināma kā «Pasaules dzelzs kausēšanas centrs» (*Iron-smelting centre of the world*) bet *Bolckow, Vaughan & Co., Ltd* bija lielākais tālaika uzņēmums. 1853. gadā ar karalisko hartiju Midlsbro tika piešķirts pilsētas statuss. 20. gadsimta sākumā pilsētā jau bija 90 tūkstoši iedzīvotāju. Otrā pasaules kara laikā Midlsbro kā nozīmīgs industriālais centrs bieži tika bombardēta, kā rezultātā tika sagrautas ap 200 ēku.

## Sports
Tāpat kā visā Anglijā, Midlsbro ļoti populārs ir futbols. Slavenākais Midlsbro futbola klubs ir *[[Middlesbrough FC]]*.

## Atsauces

## Ārējās saites
Dambergs

**Dambergs** (; sieviešu dzimtē **Damberga**) ir vācu cilmes uzvārds. Cilvēki ar šo uzvārdu:

* Pēteris Dambergs (*Pētõr Damberg* 1909—1987) — lībiešu valodnieks, dzejnieks un skolotājs;
* Voldemārs Dambergs (*Вольдемар Францевич Дамберг*; 1899—1965) — latviešu izcelsmes padomju virsnieks un ģenerālmajors.
Predrags Nikoličs

**Predrags Nikoličs** (; dzimis  Šamacā) ir Bosnijas un Hercegovinas starptautiskais lielmeistars šahā (1983).

## Biogrāfija
1980. gados ticis uzskatīts par vienu no talantīgākajiem Dienvidslāvijas jaunās paaudzes šahistiem. Divkārtējs Dienvidslāvijas šaha čempionāta uzvarētājs (1980, 1984). Par panākumiem turnīros FIDE Nikoličam 1980. gadā piešķīra starptautiskā meistara (IM) nosaukumu, bet 1983. gadā - starptautiskā lielmeistara (GM) nosaukumu. Piedalījies Pasaules šaha čempiona izcīņas cikla starpzonu turnīros, kuros 1985. gadā Tunisā ieņēmis 10. vietu, bet 1987. gadā Zagrebā palicis 5. vietā, tikai nedaudz atpaliekot no iekļūšanas pretendentu skaitā. 1990. gadā Manilas starpzonu turnīrā izcīnījis 8. vietu un iekļuvis pretendentu mačos, kur 1991. gadā jau 1. kārtā zaudējis Borisam Gelfandam ar 4½:5½.

Sākoties Dienvidslāvijas karam, pārcēlies dzīvot uz Nīderlandi, kur 1994. gadā uzvarējis Veikanzē starptautiskajā šaha turnīrā, kā arī kļuvis par Nīderlandes divkārtējo šaha čempionāta uzvarētāju (1997, 1999). 1993. gadā piedalījies gan FIDE, gan PŠA starpzonu turnīros, taču abos turnīros bijis tālu no iekļūšanas pretendentu skaitā.

Trīs reizes piedalījies Pasaules šaha čempiona nosaukuma izcīņā pēc izslēgšanas sistēmas:
* 1997. gadā 2. kārtā zaudējis Višvanatanam Anandam;
* 2001. gadā 4. kārtā zaudējis Žoelam Lotjē;
* 2004. gadā zaudējis 1. kārtā.

Pārstāvējis Dienvidslāvijas un Bosnijas un Hercegovinas komandas lielākajos komandu šaha turnīros:
* Pasaules šaha olimpiādē piedalījies 12 reizes (1980, 1984-2002, 2008). Komandu vērtējumā izcīnījis sudraba (1994) un bronzas (1980) medaļas, bet individuālajā vērtējumā izcīnījis zelta (1980) medaļu;
* Eiropas komandu šaha čempionātos piedalījies 4 reizes (1983, 1992-1999). Komandu vērtējumā izcīnījis sudraba (1983) medaļu, bet individuālajā vērtējumā izcīnījis zelta (1983) medaļu;
* Pasaules komandu šaha čempionātā piedalījies 1989. gadā, un gan komandu, gan individuālajā vērtējumā izcīnījis sudraba medaļas;
* Balkānu valstu komandu šaha čempionātos piedalījies 3 reizes (1980, 1983, 1985). Komandu vērtējumā visas trīs reizes izcīnījis zelta medaļas, bet individuālajā vērtējumā izcīnījis zelta (1983), sudraba (1985) un bronzas (1980) medaļas.

2004. gadā dalījis pirmo vietu Eiropas individuālajā šaha čempionātā kopā ar Vasiļu Ivančuku. 2005. un 2007. gadā piedalījies Pasaules šaha kausa izcīņas turnīros pēc izslēgšanas sistēmas. 2007. gadā uzvarējis Bosnijas un Hercegovinas šaha čempionātā. 2014. gadā kļuvis par FIDE vecāko šaha treneri.

## Atsauces

## Ārējās saites
Anatolijs Sļesarenko

**Anatolijs Sļesarenko** (; dzimis ) ir krievu, agrāk padomju, šaha problēmists, lielmeistars šaha kompozīcijā.

## Dzīves gājums
Mācījies N. Baumana vārdā nosauktā Maskavas augstākā tehniskā skolā. No 1993. gada strādā slēgtās akciju sabiedrības "Konversbank" filiālē "Dubna" par informācijas un programmnodrošinājuma daļas vadītāju.

## Šaha kompozīcija
Pirmo uzdevumu sastādījis 1985. gadā. Kopš tā laika sastādījis vairāk nekā 400 uzdevumus, galvenokārt divvilčus, no tiem 150 ieguvuši godalgas.

Viņš ir vairākkārtējs individuālo pasaules čempionātu godalgoto vietu ieguvējs. Izcīnījis bronzas medaļu Pirmajā pasaules čempionātā (1998—2000) un sudraba medaļu Otrajā pasaules čempionātā (2001—2003) divvilču grupā.

No 1999. gada starptautiskais tiesnesis un no 2007. gada lielmeistars šaha kompozīcijā.

## Šaha uzdevuma piemērs

Maldinājumi:
1. Da3? (draud 2. Te8#)
: 1. ... cxd6 2. Dxd6#
: 1. ... Zc5 2. Dxc3#, bet 1. ... Lxf6!
 
: 1. Dh1? (draud 2. Zg4#)
: 1. ... cxd6 2. Zd7#
: 1. ... Lxf6 2. Td5#
: 1. ... Lxe4 2. Dxe4#, bet 1. ... h5!

Risinājums:
: 1. Df1! (draud 2. Rd5#) 
: 1. ... cxd6 2. Te8#
: 1. ... Lxf6 2. Df4#
: 1. ... Lxe4 2. Zg4#

## Bibliogrāfija
* Слесаренко А.В. В поисках новых комбинаций: избран. шахмат. задачи А.В. Слесаренко. - М.. 1997 

## Atsauces

## Ārējās saites
* A. Sļesarenko šaha kompozīcijas vietnē PDB
Marjanovičs

**Marjanovičs** (, no personvārda Marjans (*Марјан/Marjan*); sieviešu dzimtē Marjanoviča) ir serbhorvātu cilmes uzvārds. Cilvēki ar šo uzvārdu:

* Bobans Marjanovičs (*Бобан Марјановић, Boban Marjanović*; 1988) — serbu basketbolists;
* Slavoļubs Marjanovičs (*Славољуб Марјановић*; 1955) — Serbijas starptautiskais lielmeistars šahā.
Ermiķi

**Ermiķi**, arī **Ērmiķi**, ir ciems Alūksnes novada Kalncempju pagastā. Atrodas pagasta dienvidu daļā 2 km no pagasta centra Kalncempjiem, 18 km no novada centra Alūksnes un 200 km no Rīgas.

Apdzīvotā vieta atrodas netālu no autoceļa V396, Lejas strauta krastā.

## Atsauces
Lūcija Baumane

**Lūcija Baumane** ( — ) bija latviešu aktrise, teātra režisore un dramatiskā pedagoģe. Saņēmusi Latvijas PSR Nopelniem bagātās skatuves mākslinieces (1949) un Latvijas PSR Tautas skatuves mākslinieces (1970) goda nosaukumus.

## Dzīvesgājums
Dzimusi 1905. gadā Laukzemē, Kauņas guberņas un Kurzemes guberņas pierobežā, kalēja Alberta Baumaņa ģimenē. Vēlāk ar ģimeni pārcēlās uz Vecpils pagastu, kur viņas tēvs nomāja saimniecību. Pirmā pasaules kara gados pārcēlās uz Dreiliņiem. 
Mācījās Rīgas kara bēgļu skolā (1914—1917), Liepājas vidusskolā, Liepājas Tautas universitātes dramatiskajā studijā (1924).

No 1926. gada dzīvoja Rīgā. Strādāja par grāmatu iznēsātāju izdevniecībā "Grāmatu draugs" (1926—1930). Tajā pašā laikā apmeklēja dramatiskās nodarbības, bija Strādnieku teātra (1926—1934), Rīgas mazā teātra (1935—1937) un Pārdaugavas teātra (1940—1941) aktrise.

Otrā pasaules kara gados dzīvoja Kalngalē.
No 1945. gada bija Latvijas PSR Valsts Jaunatnes teātra aktrise.
Lūcija Baumane kļuva par pazīstamu aktrisi, teātra režisori un pedagoģi Jāzepa Vītola Latvijas Mūzikas akadēmijā.

Filmējās Rīgas Kinostudijas filmās "Purva bridējs" (1966), "Mērnieku laiki" (1968), "Nāves ēnā" (1971), "Pieskāriens" (1973), "Dunduriņš" (1974), "Nakts bez putniem" (1979).

Lūcijas Baumanes radošajai darbībai ir veltītas divas dokumentālistu filmas kinožurnālā "Padomju Latvija".

Bija precējusies ar aktieri Luiju Šmitu.

Mirusi , apglabāta Rīgas Meža kapos.

## Atsauces

## Ārējās saites
* Biogrāfija (latviski)
* Lūcija Baumane nekropole.info (latviski)
* Lūcija Baumane vieglassmiltis.lv (latviski)
* Biogrāfija (krieviski)
Cīmota (Lendžu pagasts)

**Cīmota** bija ciems Rēzeknes novada Lendžu pagastā.
Apdzīvotā vieta atradās pagasta austrumu daļā 3 km no pagasta centra Lendžiem, 19 km no novada centra Rēzeknes un 256 km no Rīgas.

Apdzīvotā vieta atradās netālu no valsts nozīmes autoceļa V550, Virauda  krastā.

1897. gadā katoļu ciemā bija 4 sētas ar 22 cilvēkiem.

## Atsauces
Slavoļubs Marjanovičs

**Slavoļubs Marjanovičs** (;  Lalinaca —  Niša) bija Serbijas starptautiskais lielmeistars šahā (1978).

## Biogrāfija
Šahu iemācījies spēlēt piecu gadu vecumā. Trīs reizes uzvarējis Dienvidslāvijas junioru šaha čempionātā (1971—1973). Pārstāvējis Dienvidslāviju Pasaules junioru šaha čempionātos, kur 1973. gadā dalījis 3.-5. vietu, bet 1974. gadā dalījis 2.-4. vietu. Daudzu starptautisko šaha turnīru laureāts, tajā skaitā uzvarējis Belgradā (1979), Vrņačka Baņā (1983) un Romā (1988). Par panākumiem turnīros FIDE Marjanovičam 1977. gadā piešķīra starptautiskā meistara (IM) nosaukumu, bet 1978. gadā - starptautiskā lielmeistara (GM) nosaukumu. 1985. gadā Novi Sadā uzvarējis Dienvidslāvijas šaha čempionātā. 1987. gadā Suboticā piedalījies Pasaules šaha čempiona izcīņas cikla starpzonu turnīrā, kurā ieņēmis 7. vietu.

Pārstāvējis Dienvidslāvijas komandu lielākajos komandu šaha turnīros:
* Pasaules šaha olimpiādē piedalījies 2 reizes (1980, 1984). Komandu vērtējumā izcīnījis bronzas (1980) medaļu;
* Eiropas komandu šaha čempionātos piedalījies 1980. gadā;
* Balkānu valstu komandu šaha čempionātos piedalījies 8 reizes (1977-1980, 1983-1985, 1988). Komandu vērtējumā izcīnījis 6 zelta (1978, 1979, 1980, 1983, 1984, 1985) medaļas, bet individuālajā vērtējumā izcīnījis 3 zelta (1979, 1980, 1988) medaļas.

Bijis pazīstams arī kā šaha treneris. 2004. gadā saņēmis FIDE vecākā trenera nosaukumu.

## Atsauces

## Ārējās saites
Pistācija

**Īstā pistācija** (*Pistacia vera*) ir indessumahu dzimtas augs. Tas ir aptuveni 10 m augsts koks vai krūms. Dabiskais izplatības areāls ir Centrālāzija un Vidējie Austrumi. Pistācijas augļi ir riekstiņi, kas tiek izmantoti uzturā. Pistācijas ir sausas un sāļas augsnes augi. Bieži sastopami pustuksnešos un tuksnešos. Vislielāko pistāciju riekstu ražu ik gadu iegūst Irānā. Tur novāc aptuveni pusi no visas pasaules ražas.

## Ārējās saites
1996. gada Eirovīzijas dziesmu konkurss

**1996. gada Eirovīzijas dziesmu konkurss** bija 41. Eirovīzijas dziesmu konkurss, kas notika  Oslo, *[[Spektrum]]* arēnā, Norvēģijā. Konkursa vadītāji bija Ingvilda Brina un Mortens Harkets. Konkursā piedalījās 23 valstis. Pēc galīgā balsojuma uzvaru ieguva Eimāra Kvinna no Īrijas ar dziesmu "The Voice" ("Balss"). Dziesmas autors bija Brendans Grahams, viens no 1994. gada konkursa uzvarētāju dalībniekiem. Tā bija septītā uzvara Īrijai.

Šajā Eirovīzijas dziesmu konkursā pirmo reizi kopš 1993. gada konkursa rīkoja atlases kārtu, lai samazinātu fināla dalībnieku skaitu. Tajā piedalījās 29 dalībnieki, no kuriem atlasīja 23. Šo atlases kārtu nepārraidīja televīzija. Vācijai, Izraēlai, Dānijai, Ungārijai, Krievijai, Maķedonijai un Rumānijai neizdevās kvalificēties finālam. Tādējādi 1996. gada konkurss bija vienīgais Eirovīzijas vēsturē, kura finālā nepiedalījās Vācija.

## Atsauces
Čudovas rajons

**Čudovas rajons** () ir Krievijas Novgorodas apgabala administratīvais rajons apgabala ziemeļos. Rajons robežojas ar Novgorodas apgabala Malaja Višeras rajonu dienvidaustrumos un Novgorodas rajonu dienvidrietumos, kā arī Ļeņingradas apgabala Tosno rajonu ziemeļrietumos un Kirišu rajonu ziemeļaustrumos.

Čudovas rajonā dzimuši mākslas darbinieks Sergejs Djagiļevs (*Сергей Павлович Дягилев*, 1872 – 1929), gleznotājs Vasilijs Tropiņins (*Василий Андреевич Тропинин*, 1776 – 1857) un hokejists Valerijs Vasiļjevs (*Валерий Иванович Васильев*, 1949 — 2012). No 1803. gada līdz mūža beigām Čudovas rajona Zvankā dzīvoja dzejnieks Gavrila Deržavins (*Гавриил Романович Державин*, 1743 — 1816).
Čudova

**Čudova** () ir pilsēta pie Kerestas upes Novgorodas apgabala ziemeļu daļā Krievijā, Čudovas rajona centrs  pie Krievijas federālā autoceļa M10.

## Vēsture
Čudovas ciems rakstos pirmoreiz minēts 1539. gadā. 1849. gadā netālu no ciema tika uzcelta Pēterburgas - Maskavas dzelzceļa līnija un pie stacijas sāka veidoties mūsdienu Čudova. 1871. gadā Čudova kļuva par dzelzceļa mezglu, jo Čudova kļuva par Novgorodas - Čudovas šaursliežu dzelzceļa līnijas galastaciju. 1923. gadā pilsēta kļuva par pilsētciematu, bet 1937. gadā tai tika piešķirtas pilsētas tiesības. Otrā pasaules kara laikā pilsēta no 1941. gada 20. augusta līdz 1944. gada 29. janvārim atradās vācu okupācijā. Pēc Čornobiļas AES katastrofas 1986. gadā no radiācijas zonas uz Čudovu pārcēlās ievērojams skaits romu. 2006. gadā pilsētā bija 218 romu mājsaimniecību.

## Cilvēki
Čudovā no 1871. līdz 1876. gadam vasaras pavadīja dzejnieks Nikolajs Ņekrasovs (*Николай Алексеевич Некрасов*, 1821 — 1877). Mūsdienās dzejnieka mājā iekārtots muzejs.

## Atsauces

## Ārējās saites

*Čudova enciklopēdijā "Mana pilsēta" 
*Ņekrasova muzejs
Rasela

**Rasela** () ir angļu uzvārds. Personas ar šādu uzvārdu:

* Kerija Rasela (*Keri Russell*; 1976) — amerikāņu aktrise;
* Rozalinda Rasela (*Rosalind Russell*; 1907—1976) — amerikāņu aktrise, komiķe, scenāriste un dziedātāja.

## Skatīt arī
* Rasels
Mierkalns

**Mierkalns** ir ciems Valkas novada Zvārtavas pagastā. Atrodas pagasta dienvidrietumu daļā 8,3 km no pagasta centra Stepiem, 34,6 km no novada centra Valkas un 157,3 km no Rīgas.

Apdzīvotā vieta atrodas netālu no autoceļa V229 (Vecbilska–Cirgaļi).

## Atsauces
Klētenes ezers

**Klētenes ezers** ir Aumeisteru ezeru grupā ietilpstošs ezers Valkas novada Zvārtavas pagasta centrālajā daļā uz ziemeļrietumiem no Cirgaļiem.

Krasti - zemi. Notece uz Gauju.

## Atsauces
Gustavs Zorge

**Gustavs Hermanis Zorge** (; dzimis , miris 1978. gadā) bija SS hauptšarfīrers un vairāku koncentrācijas nometņu uzraugs nacistu valdīšanas laikā. Kara noziedznieks, iesaukts par "Dzelzs Gustavu" (*Der eiserne Gustav*).

Dzimis kalpa ģimenē. 1931. gadā iestājās NSDAP. No 1934. gada strādāja par koncentrācijas nometnes uzraugu, tai skaitā Zaksenhauzenes koncentrācijas nometnē. 1946. gadā britu arestēts un nodots padomju pusei. Tiesāts Zaksenhauzenes nometnes apsargu prāvā. 1947. gadā notiesāts uz 25 gadiem ieslodzījumā, kuru pavadīja nometnē Vorkutas apkaimē. 1956. gadā nodots VFR varas iestādēm. Vēl vienā prāvā atkal atzīts par vainīgu kara noziegumos un apstiprināts mūža ieslodzījums. Atlikušo mūžu pavadīja cietumā, kur miris.

## Zorge Latvijā
No 1943. gada vasaras piedalījās partizānu apkarošanas operācijās Latvijā. No 1943. gada dienēja koncentrācijas nometnēs Ostlandē, tai skaitā Mežaparka koncentrācijas nometnes apakšnometnē Spilvē un dienēja kā darba nometnes komendants Dundagas apkaimē.

## Ārējās saites
Līdacis

**Līdacis** var būt:

*Līdacis - ezers Pļaviņu novada Aiviekstes pagastā
*Līdacis - ezers Valkas novada Zvārtavas pagastā
*Rēzeknes novada Feimaņu pagasta Leidaca cits nosaukums
Līdaku ezers

**Līdaku ezers** var būt:

*Līdaku ezers - ezers Ventspils novada Puzes pagastā
*Cēsu novada Zaubes pagasta Inķēnu ezera cits nosaukums
*Valkas novada Zvārtavas pagasta Līdača ezera cits nosaukums
Mellūzis

**Mellūzis** var būt:

*Mellūzis - ezers Smiltenes novada Launkalnes pagastā
*Mellūzis - ezers Valkas novada Zvārtavas pagastā
Mellūzis (Zvārtavas pagasts)

**Mellūzis** ir ezers Valkas novada Zvārtavas pagasta dienvidrietumos uz dienvidiem no Mierkalna. Notece uz Putras purvu. Ezera ziemeļrietumu krastā atrodas autoceļš V229 (Vecbilska—Cirgaļi).

## Atsauces
Kāršupīte (Gaujas pieteka)

**Kāršupīte** (arī **Kāršupes strauts**, **Kāšupe**)  ir Gaujas kreisā krasta pieteka Valkas novadā.

Izteka - Zvārtavas pagasta ziemeļrietumos. Tek austrumu-ziemeļaustrumu virzienā. Ietek Gaujā lejpus Lēģerīšu mājām. Upi šķērso valsts autoceļš P23 (Valka—Vireši), tās krastos nav lielu apdzīvoto vietu.

## Atsauces
Ļubomīrs Ftāčniks

**Ļubomīrs Ftāčniks** (; dzimis  Bratislavā) ir Slovākijas starptautiskais lielmeistars šahā (1980).

## Biogrāfija
Pirmo panākumu starptautiskajā arēnā izcīnījis 1977. gadā, kad Groningenā kļuvis par Eiropas junioru čempionu šahā vecuma grupā līdz 20 gadiem. Četras reizes (1981, 1982, 1983, 1985) uzvarējis Čehoslovākijas šaha čempionātos. Daudzu starptautisko šaha turnīru uzvarētājs, tajā skaitā dalījis pirmo vietu Sjenfugosā (1980), Dortmundē (1981), Filadelfijas *World Open* (2008), bijis pirmais Esbjergā (1982), Trnavā (1983), Altenšteigā un Bādenbādenē (1987), Noičatelā (1996). Par panākumiem turnīros FIDE Ftāčnikam 1977. gadā piešķīra starptautiskā meistara (IM) nosaukumu, bet 1980. gadā - starptautiskā lielmeistara (GM) nosaukumu.

Pārstāvējis Čehoslovākijas un Slovākijas komandas lielākajos komandu šaha turnīros:
* Pasaules šaha olimpiādēs piedalījies 17 reizes (1980-1996, 2000-2014). Komandu vērtējumā izcīnījis sudraba (1982) medaļu;
* Eiropas komandu šaha čempionātos piedalījies 5 reizes (1980, 1989, 1997-2001). Individuālajā vērtējumā izcīnījis zelta (1980) medaļu.

Pazīstams arī kā šaha atklātņu teorētiķis un treneris. 2014. gadā kļuvis par FIDE vecāko šaha treneri.

## Atsauces

## Ārējās saites
Vlastimils Jansa

**Vlastimils Jansa** (; dzimis  Prāgā) ir Čehijas starptautiskais lielmeistars šahā (1974).

## Biogrāfija
Šahu iemācījies spēlēt astoņu gadu vecumā, kad ārstējies slimnīcā. Četrpadsmit gadu vecumā kļuvis par Prāgas pilsētas jaunāko šaha čempionu. 1959. gadā kļuvis par Čehoslovākijas junioru šaha čempionāta vicečempionu. Mācījies Kārļa Universitātē Prāgā, taču vēlāk kļuvis par profesionālu karavīru un Čehoslovākijas armijā sasniedzis kapteiņa dienesta pakāpi.

Daudzkārtējais Čehoslovākijas šaha čempionātu laureāts, kuros 3 reizes (1964, 1974, 1984) izcīnījis uzvaras, bet kopumā guvis 14 medaļas (tajā skaitā arī 4 sudraba un 7 bronzas). Uzvarējis starptautiskajos šaha turnīros Primorskā (1973), Amsterdamā (1974), Hamburgā (1992), Luksemburgā (2001). Par panākumiem turnīros FIDE Jansam 1965. gadā piešķīra starptautiskā meistara (IM) nosaukumu, bet 1974. gadā - starptautiskā lielmeistara (GM) nosaukumu.

1985. gadā sekmīgi piedalījies Pasaules šaha čempiona nosaukuma izcīņas zonas turnīrā Prāgā, kurā dalījis 1.-3. vietu un ieguvis tiesības piedalīties starpzonu turnīrā Šveicē, kurā dalījis 12.-13. vietu.

Pārstāvējis Čehoslovākijas un Čehijas komandas lielākajos komandu šaha turnīros:
* Pasaules šaha olimpiādēs piedalījies 10 reizes (1964-1974, 1980-1986). Komandu vērtējumā izcīnījis sudraba (1982) medaļu;
* Eiropas komandu šaha čempionātos piedalījies 5 reizes (1961, 1970, 1977-1980, 1997);
* Pasaules studentu šaha čempionātā piedalījies 7 reizes (1961-1967). Komandu vērtējumā izcīnījis zelta (1963), 2 sudraba (1964, 1966) un bronzas (1962) medaļas.

Lielākajos senioru šaha turnīros nodemonstrējis savu sportisko ilggadību. Pasaules senioru šaha čempionātos trīs reizes izcīnījis sudraba medaļas: 2005., 2006. un 2010. gadā. 2007. gadā šajā turnīrā ieguvis bronzas medaļu. Eiropas senioru šaha čempionātos izcīnījis divas medaļas: sudrabu (2004) un bronzu (2006).

Pazīstams arī kā jauno šahistu treneris. 2010. gadā kļuvis par FIDE vecāko šaha treneri.

## Atsauces

## Ārējās saites
Gotlupi

**Gotlupi** ir ciems Alūksnes novada Kalncempju pagastā. Atrodas pagasta rietumu daļā 5 km no pagasta centra Kalncempjiem, 31 km no novada centra Alūksnes un 197 km no Rīgas.

Apdzīvotā vieta atrodas nomaļus no autoceļa V396.

## Atsauces
Ibtihādža Muhameda

**Ibtihādža Muhameda** (*Ibtihaj Muhammad*; dzimusi  Ņujorkā) ir ASV paukotāja. Ar panākumiem startējusi pasaules čempionātā. 2014. gadā Kazaņā, Krievijā, ASV komandas sastāvā izcīnījusi uzvaru komandu sacensībās paukošanā ar zobenu; komandu sacensībās šajā disciplīnā izcīnījusi vēl vairākas bronzas medaļas. Piedalījusies  Riodežaneiro, kur izcīnīja medaļu komandu sacensībās. Viņa bija vēsturē pirmā ASV olimpiete, kas sacensībās startē hidžābā.

## Atsauces

## Ārējās saites
Anatolijs Stjopočkins

**Anatolijs Stjopočkins** (dzimis ) ir krievu, agrāk padomju, šaha problēmists, lielmeistars šaha kompozīcijā.

## Šaha kompozīcija
Kopš 1978. gada sastādījis vairāk nekā 1000 dažādu žanru šaha kompozīcijas, daudzas no tām ieguvušas godalgas, tai skaitā apmēram 100 pirmās godalgas.

Daudzkārtējs godalgoto vietu ieguvējs un divkārtējs Krievijas čempions šaha kompozīcijā. Vairākkārtējs sudraba medaļas ieguvējs Krievijas komandu meistarsacīkstēs. Trīskārtējs uzvarētājs un vairākkārtējs godalgoto vietu ieguvējs Maskavas čempionātos.

No 2013. gada lielmeistars šaha kompozīcijā. Ieguvis 72,5 FIDE albumu punktus.

## Šaha uzdevuma piemērs

Maldinājums:
:1.Zc6? Kxc6 2.b8Z+ Kc7!
Risinājums: 
:1.Ze6! Kxe6 2.f8Z+! Kd5 3.Ze6! Kxe6 4.T:e7+ Kd5 5.Zc6! Kxc6 6.b8Z+! Kd5 7.Zc6! Kxc6 8.Lb7 pareizs mats.

Loģiskās skolas uzdevums. Fēniksa tēma — divkārša balto zirdziņa atdzimšana.

## Atsauces

## Ārējās saites
* A. Stjopočkina šaha kompozīcijas vietnē PDB
Abhinavs Bindra

**Abhinavs Bindra** (*Abhinav Singh Bindra*; dzimis ) ir Indijas šāvējs.

 Pekinā izcīnījis uzvaru 10 m pneimatiskās šautenes disciplīnā, kļūstot par pirmo Indijas sportistu, kas individuālajās sacensībās olimpiskajās spēlēs izcīna uzvaru. Šī arī bija Indijas pirmā zelta medaļa kopš , kad par olimpisko čempioni kļuva Indijas lauka hokeja izlase. Bindra ir pirmais un pašlaik vienīgais indietis, kas vienlaikus bijis gan pasaules, gan olimpiskais čempions. Piedalījies arī  Londonā,  Riodežaneiro bija Indijas karognesējs atklāšanas ceremonijā.

2011. gadā saņēmis Indijas augstāko apbalvojumu sportā.

## Ārējās saites
Jerlani

**Jerlani**, arī **Jerlāni**, ir ciems Alūksnes novada Kalncempju pagastā. Atrodas pagasta centrālajā daļā 4 km no pagasta centra Kalncempjiem, 20 km no novada centra Alūksnes un 202 km no Rīgas.

Apdzīvotā vieta atrodas nomaļus no valsts nozīmes autoceļiem.

## Atsauces
Jāns Plahetka

**Jāns Plahetka** (; dzimis  Trenčīnā) ir Slovākijas starptautiskais lielmeistars šahā (1978).

## Biogrāfija
Daudzkārtējais Čehoslovākijas šaha čempionātu laureāts, kuros izcīnījis sudraba (1992) un divas bronzas (1973, 1988) medaļas. Divas reizes uzvarējis Slovākijas šaha čempionātos (1975, 1993). Daudzu starptautisko šaha turnīru uzvarētājs, tajā skaitā 1975. gadā Polaņicazdrojā kopā ar Juriju Averbahu dalījis 1.-2. vietu Akibas Rubinšteina memoriālā, un 2004. gadā uzvarējis Stare Mesto starptautiskajā turnīrā. Par panākumiem turnīros FIDE Plahetkam 1973. gadā piešķīra starptautiskā meistara (IM) nosaukumu, bet 1978. gadā - starptautiskā lielmeistara (GM) nosaukumu.

Pārstāvējis Čehoslovākijas un Slovākijas komandas lielākajos komandu šaha turnīros:
* Pasaules šaha olimpiādēs piedalījies 7 reizes (1974, 1980-1986, 1994, 2002). Komandu vērtējumā izcīnījis sudraba (1982) medaļu;
* Eiropas komandu šaha čempionātos piedalījies 5 reizes (1970, 1977-1980, 1989, 1999). Individuālajā vērtējumā izcīnījis 2 bronzas (1970, 1980) medaļas;
* Pasaules studentu šaha čempionātā piedalījies 4 reizes (1965-1966, 1968-1969). Komandu vērtējumā izcīnījis sudraba (1966) un bronzas (1968) medaļas.

Pēc profesijas inženieris. Pazīstams arī kā šaha žurnālists un treneris.

## Atsauces

## Ārējās saites
Gregs Raterfords

**Gregorijs Džeimss Raterfords** (; dzimis ) ir britu vieglatlēts, startē tāllēkšanas sacensībās.

Karjeras laikā izcīnījis olimpisko spēļu (. gadā Londonā), pasaules čempionāta (2015. gadā Pekinā) un Eiropas čempionāta (2014. gadā Cīrihē un 2016. gadā Amsterdamā), Nāciju Sadraudzības spēļu (2014. gadā Glāzgovā) zelta medaļu.

2015. gada septembrī kļuvis par pirmo Apvienotās Karalistes vieglatlētu, kam vienlaikus piederējuši visi iespējamie tituli stadionā. Raterfords tobrīd bija valsts, kontinenta, pasaules, olimpiskais, Nāciju Sadraudzības spēļu un Dimanta līgas čempions.

## Atsauces

## Ārējās saites
Ehsāns Hadādī

**Ehsāns Hadādī** (; dzimis ) ir Irānas vieglatlēts, startē diska mešanas sacensībās.

Ar uzvaru 2004. gada pasaules čempionātā junioriem kļuva par pirmo Irānas vieglatlētu, kas izcīnījis medaļu jebkurās globālajās sacensībās. Karjeras laikā vairākas reizes kļuvis par Āzijas čempionu un Āzijas spēļu uzvarētāju. 2011. gada pasaules čempionātā Tegu izcīnījis bronzas medaļu, pēc gada  Londonā kļuvis par olimpiskās sudraba medaļas laureātu.

## Atsauces

## Ārējās saites
Mutazs Isa Beršims

**Mutazs Isa Beršims** (, *Muʿtazz ʿĪsā Baršim*; dzimis ) ir Kataras vieglatlēts, startē augstlēkšanas sacensībās.

Piedalījies četrās vasaras olimpiskajās spēlēs (, , , ). 2012. gadā Londonā sākotnēji izcīnīja bronzas medaļu, bet vēlāk pēc krievu augstlēcēja Ivana Uhova diskvalifikācijas par dopinga lietošanu tā tika nomainīta uz sudrabu. 2016. gadā Riodežaneiro ar rezutātu 2,36 m arī ieguva sudrabu. 2020. gada spēlēs, kas notika 2021. augustā Tokijā, sasniedza tādu pašu rezultātu kā itāļu augstlēcējs Džanmarko Tamberi, abi sportisti vienojās neveikt pārlēkšanu un saņēma zelta medaļu. 2024. gadā Parīzē ieguva bronzu.

Pasaules čempionātā pirmo reizi piedalījās 2011. gadā Tegu un ieņēma 7. vietu. 2013. gada Pasaules čempionātā Maskavā izcīnīja sudraba medaļu. Trīs reizes kļuvis par pasaules čempionu — 2017. gadā Londonā, 2019. gada čempionātā, kas notika mājās Dohā, un 2022. gadā Jūdžīnā. 2023. gada Pasaules čempionātā Budapeštā ieguva bronzas godalgu.

Karjeras laikā kļuvis par Āzijas un divkārtēju Āzijas spēļu čempionu, uzvarējis arī pasaules čempionātā telpās 2014. gadā Sopotā. Beršimam pieder Āzijas rekords augstlēkšanā, kas ir otrs visu laiku labākais personiskais rekords pasaulē (2,43 m), tikai pasaules rekordists Havjers Sotomajors ir lēcis augstāk — 2,45 m augstumā.

## Ārējās saites
Basketbols 2016. gada vasaras olimpiskajās spēlēs sievietēm

**Basketbola turnīrs  sievietēm** tika aizvadīts no 6. līdz 21. augustam. Turnīrā piedalījās 12 izlases. Par čempioni kļuva ASV izlase.

## Grupu turnīrs
### A grupa

### B grupa

## Izslēgšanas spēles

## Ārējās saites
* FIBA
Jāns Ambrožs

**Jāns Ambrožs** (; dzimis  Lanškrounā) ir Čehijas starptautiskais meistars šahā (1980).

## Biogrāfija
Lielāko panākumu sasniedzis savā šahista karjerā sasniedzis 1980. gadā, kad uzvarējis Čehoslovākijas šaha čempionātā. 1982. gadā piedalījies Pasaules šaha čempiona izcīņas cikla zonas turnīrā, kurā 22 dalībnieku konkurencē ieņēmis 8. vietu. No 1990. līdz 1992. gadam trīs reizes pēc kārtas uzvarējis Šveices kūrortpilsētas Badragacas starptautiskajā šaha turnīrā. Par panākumiem turnīros FIDE Ambrožam 1980. gadā piešķīra starptautiskā meistara (IM) nosaukumu.

Pārstāvējis Čehoslovākijas komandu lielākajos komandu šaha turnīros:
* Pasaules šaha olimpiādē piedalījies 1982. gadā un komandu vērtējumā izcīnījis sudraba medaļu;
* Pasaules studentu šaha čempionātā piedalījies 1974. gadā.

1981. gadā piedalījies Rīgas starptautiskajā šaha turnīrā, kurā dalījis 15.-16. vietu.

## Atsauces

## Ārējās saites
Tesla (nozīmju atdalīšana)

**Tesla** var būt:

* Nikola Tesla (*Никола Тесла*) — serbu izgudrotājs (1856—1943);
* Tesla — magnētiskā lauka indukcijas mērvienība;
* *[[Tesla (uzņēmums)|Tesla]]* — ASV elektroautomobiļu būves uzņēmums.
Žozefīne de Boarnē

**Žozefīne de Boarnē** (; dzimusi kā **Marī Roza Žozefa Tašē de Lapažerī** () , mirusi ) bija Francijas militārā un politiskā līdera, imperatora Napoleona pirmā sieva un Francijas imperatore.

Dzimusi Martinikā, cukurniedru plantatora ģimenē. 1779. gadā kopā ar tēvu ieradās Francijā un decembrī apprecējās ar savu pirmo vīru - ģenerāli un politiķi Aleksandru de Boarnē, no kura piedzima divi bērni - Ežēns un Hortenzija. Aleksandrs de Boarnē gāja bojā Franču revolūcijas Terora laikā, bet Žozefīne kādu laiku pavadīja ieslodzījumā.

1795. gadā viņa iepazinās ar Napoleonu un 1796. gadā pāris apprecējās. 1804. gada 2. decembrī Parīzes Dievmātes katedrālē Napoelons tika kronēts par Francijas imperatoru, bet Žozefīne - par imperatori. Tā kā izrādījās, ka Žozefīne vairs nevar būt par māti, Napoleons 1810. gada 10. februārī no Žozefīnes šķīrās, bet tā paša gada 11. martā apprecējās ar Austrijas Mariju Luīzi. Pēc šķiršanās no Napoleona Žozefīne dzīvoja Malmezonas pilī, kur iekopa pirmšķirīgu rožu dārzu. Mira 1814. gadā īsi pēc tikšanās ar Krievijas caru Aleksandru I, kad Napoleons bija trimdā Elbas salā.

## Ārējās saites
Frīdrihs Georgs fon Bunge

**Frīdrihs Georgs fon Bunge** (, ; dzimis , miris ) bija vācbaltiešu izcelsmes krievu/vācu tiesībvēsturnieks. Botāniķa Aleksandra Bunges brālis.

## Dzīvesgājums
Dzimis 1802. gadā Kijivā. Studēja tiesības Tērbatas Universitātē, kur vēlāk strādāja par pasniedzēju. 1826. gadā aizstāvēja doktora grādu Heidelbergas Universitātē. Izdeva nedēļas žurnālu *[[Das Inland]]*.

1864. gadā Krievijas impērijas ķeizars Aleksandrs II oficiāli apstiprināja Bunges sastādīto Baltijas provinču tiesību kodifikācijas privāttiesību nodaļu – Vidzemes, Igaunijas un Kurzemes privāttiesības (, ). Latvijā šis likumu sakopojums darbojās līdz 1938. gada Latvijas Republikas Civillikuma ieviešanai, kurš koncentrētā un modernizētā veidā turpināja šī likumu sakopojuma pamatprincipus.

1865. gadā Bunge pārcēlās uz Vāciju, iesākumā uz Gotu, vēlāk Vīsbādeni, kur turpināja likumdošanas vēstures pētījumus.

## Ārējās saites

*
*Frīdrihs Georgs fon Bunge Erik-Amburger-Datenbank 

## Atsauces
Demjanskas rajons

**Demjanskas rajons** () ir Krievijas Novgorodas apgabala administratīvais rajons apgabala dienvidos. Rajons robežojas ar Novgorodas apgabala Marjovas rajonu dienvidos, Staraja Rusas rajonu rietumos, Parfinas rajonu ziemeļrietumos, Krestcu rajonu ziemeļos un Valdajas rajonu ziemeļaustrumos, kā arī Tveras apgabala Firovas rajonu dienvidaustrumos un Ostaškovas rajonu dienvidos.
Holmas rajons

**Holmas rajons** () ir Krievijas Novgorodas apgabala administratīvais rajons apgabala dienvidos. Rajons robežojas ar Novgorodas apgabala Podorjes rajonu ziemeļos un Marjovas rajonu ziemeļaustrumos, Tveras apgabala Andreapoles rajonu dienvidaustrumos un Toropecas rajonu dienvidos, kā arī Pleskavas apgabala Lokņas rajonu dienvidrietumos un Bežaņicu rajonu rietumos.
Holma

**Holma** () ir pilsēta Krievijā, Novgorodas apgabala dienvidu daļā, Holmas rajona centrs pie Kunjas upes ieteces Lovatē. 

## Vēsture
Holmas pogosts rakstos pirmoreiz minēts 1144. gadā. Viduslaikos nelielas kņazistes centrs. 1777. gadā Holma tika iecelta par apriņķa centru. Holma pilnībā tika nopostīta Otrā pasaules kara laikā, kad no 1942. gada 23. janvāra līdz 1942. gada 5. maijam pēc sakāves pie Maskavas Holmā tika ielenkts vācu armijas grupējums, izveidojot Holmas katlu.

## Cilvēki
Holmas katlā cīnījās nākamais Vācijas ministrs Gerhards Šrēders (*Gerhard Schröder*, 1910–1989). 

## Atsauces

## Ārējās saites

*Čudova enciklopēdijā "Mana pilsēta"
Okani

**Okani** ir ciems Alūksnes novada Kalncempju pagastā. Atrodas pagasta austrumu daļā 6 km no pagasta centra Kalncempjiem, 19 km no novada centra Alūksnes un 205 km no Rīgas.

Apdzīvotā vieta atrodas nomaļus no autoceļa V396, netālu no Paparzes upes.

Netālu no Okaniem atrodas Okānu senkapi (Akmeņkalns, Kapu kalns), kas ir valsts nozīmes arheoloģijas piemineklis.

## Atsauces
Volejbols 2016. gada vasaras olimpiskajās spēlēs — pludmales volejbols vīriešiem

**Vīriešu [[pludmales volejbols|pludmales volejbola]]** turnīrs **** Riodežaneiro Kopakabanas pludmalē notika no 6. līdz 18. augustam. Sacensībās piedalījās 24 pludmales volejbola pāri.

## Priekšsacīkstes
* Norādīts vietējais laiks (UTC−3).

### A grupa

----

----

### B grupa

----

----

### C grupa

----

----

### D grupa

----

----

### E grupa

----

----

### F grupa

----

----

### Pēdējā cerība

#### Pēdējās cerības spēles

----

## Izslēgšanas turnīrs

### ''Round of 16''

----

----

----

----

----

----

----

### Ceturtdaļfināli

----

----

----

### Pusfināli

----

### Spēle par 3. vietu

### Fināls

## Ārējās saites
* FIVB
1960. gada Eirovīzijas dziesmu konkurss

**1960. gada Eirovīzijas dziesmu konkurss** bija piektais Eirovīzijas dziesmu konkurss. Tas norisinājās  Londonā, kas iepriekšējā gada konkursā bija ieguvusi otro vietu. Nīderlande, iepriekšējā gada konkursa laureāte, atteicās rīkot šo konkursu. Kā konkursa vadītāju BBC izvēlējās Katrīnu Boilu. 1960. gada konkursā uzvarēja Francija ar dziesmu "Tom Pillibi", kuru izpildīja Žaklīna Boijera. Tā bija Francijas otrā uzvara konkursā.

## Norises vieta

1960. gada konkursu rīkoja "Karaliskajā Festivālu hallē" (*Royal Festival Hall*) Londonā, šajā koncertzālē tajā laikā bija 2900 sēdvietu.

Konkursā uzvarēja Francija, iegūstot 32 punktus, otrajā vietā palika Apvienotā Karaliste ar 25 punktiem un trešo vietu ieguva Monako ar 15 punktiem. Iepriekšējā gadā Monako piedalījās konkursā pirmo reizi, taču ieguva pēdējo vietu.

## Konkursa dalībvalstis
Interese par konkursu sāka pieaugt, dalībvalstu skaits šajā konkursā sasniedza 13. Šis bija Norvēģijas debijas gads, konkursā atgriezās Luksemburga, kura bija izlaidusi vienu konkursu.

## Diriģenti
Orķestra diriģentu uzskaitījums:
*  — Ēriks Robinsons
*  — Tors Ērlings
*  — Eric Robinson
*  — Kajs Mortensens
*  — Henrijs Zegers
*  — Oivind Bergs
*  — Roberts Stols
*  — Raimonds Lefevrē
*  — Cedriks Dumonts
*  — Dolfs van der Lindens
*  — Francs Jozefs Brūvers
*  — Činiko Andželīni
*  — Franks Pūrcels

## Rezultāti

## Atsauces
Melderpuļķi

**Melderpuļķi**, arī **Puļķi**, ir ciems Alūksnes novada Kalncempju pagastā. Atrodas pagasta ziemeļrietumu daļā 4 km no pagasta centra Kalncempjiem, 23 km no novada centra Alūksnes un 198 km no Rīgas.

Apdzīvotā vieta atrodas nomaļus no autoceļa V396.

## Atsauces
Ernests Pogosjancs

**Ernests Pogosjancs** (; dzimis , miris) bija padomju šaha problēmists, lielmeistars (1988) šaha kompozīcijā.

Pēc profesijas viņš bija matemātikas pedagogs.

## Šaha kompozīcija
Sastādīto šaha kompozīciju skaita rekordists. Kopš 1959. gada publicējis vairāk nekā 4000 etīdes un 800 dažādu žanru uzdevumus. Astoņkārtīgs PSRS individuālo čempionātu (1962—1981) finālists: ieguvis bronzas medaļu 9. (1969), 10. (1971), 12. (1976) un 13. (1981) čempionātā. Daudzu sastādīšanas konkursu dalībnieks, tajos ieguvis apmēram  550 atzinības, tai skaitā 230 godalgas (70 pirmās). Seškārtīgs Maskavas čempions (1961—1985).

Ieguvis 70,5 FIDE albumu punktus.

## Šaha etīdes piemērs

: Risinājums:
: **1. Kf6! Kh6 2. d6 Ze8+ 3. Lxe8 e3 4. d7!** (4. Lb5? e2 5. Lxe2 pats) **4... e2 5. d8Z!** (5. d8D? e1D) **5... e1Z!** (5... e1D 6. Zf7+ Kh5 7. Ze5+ Kh4 8. Nf3+) **6. Zc6 Zf3 7. Ze7 Zh4 8. Zg8#**

## Atsauces

## Papildu literatūra
* 
* 

## Ārējās saites
* E. Pogosjanca šaha kompozīcijas vietnē PDB
Duburs

**Duburs** var būt:

* Arturs Drekslers-Duburs (1899—1973) ― latviešu mākslinieks grafiķis; 
* Gunārs Duburs (1934) ― latviešu ķīmiķis;
* Jēkabs Duburs (1866―1916) ― latviešu aktieris, režisors, skatuves mākslas teorētiķis un pedagogs, dramaturgs un tulkotājs.
Raganas ezers

**Raganas ezers** (arī **Ravanes ezers**)  ir Aumeisteru ezeru grupā ietilpstošs ezers Valkas novada Zvārtavas pagasta centrālajā daļā uz rietumiem no Cirgaļiem. Krasti - zemi. 

## Atsauces
Salainis

**Salainis** var būt:

*Salainis - ezers Smiltenes novada Launkalnes pagastā
*Salainis - ezers Valkas novada Zvārtavas pagastā
Vērsīši

**Vērsīši** ir ciems Valkas novada Zvārtavas pagastā. Atrodas pagasta centrālajā daļā 12,7 km no pagasta centra Stepiem, 29,5 km no novada centra Valkas un 166,6 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Putras (Zvārtavas pagasts)

**Putras** ir ciems Valkas novada Zvārtavas pagastā. Atrodas pagasta dienvidos 9,6 km no pagasta centra Stepiem, 35,9 km no novada centra Valkas un 158,7 km no Rīgas.

Apdzīvotā vieta atrodas pie autoceļa V229 (Vecbilska–Cirgaļi), uz dienvidaustrumiem no Putras purva.

## Atsauces
Salainis (Zvārtavas pagasts)

**Salainis** (arī **Salaiņa ezers**, **Salaiņu ezers**) ir Aumeisteru ezeru grupā ietilpstošs caurteces ezers Valkas novada Zvārtavas pagasta dienvidrietumu daļā.

Krasti — lēzeni, vietām zemi. Ezerā ietek grāvis no Sētas ezera, Salainis pa grāvjiem savienots ar Vēderi, bet no ezera iztek grāvis uz Laužu kanālu. Ūdens krāsa — brūnūdens.

Makrofīti — niedres, meldri, kosas, ūdensrozes, lēpes, glīvenes, sūrenes, cūkauši, mazlēpes. Salainī dzīvo līdakas, asari, raudas, plauži, līņi un karūsas. Ligzdo pīles.

Regulāri novērojama ūdens ziedēšana. Ezerā labas peldēšanās vietas.

## Atsauces
Sētas ezers (Zvārtavas pagasts)

**Sētas ezers** ir Aumeisteru ezeru grupā ietilpstošs caurteces ezers Valkas novada Zvārtavas pagasta dienvidrietumu daļā.

Dibens — dūņains. Krasti — zemi, austrumos — slīpi. Ezerā ietek strauts un grāvis, no ezera iztek strauts uz Salaini. Ūdens krāsa — brūnūdens.

Makrofīti — niedres, meldri, kosas, vilkvālītes, glīvenes, lēpes, ūdensrozes, elši, bultenes. Sētas ezerā dzīvo karūsas, līņi, līdakas, raudas, asari un ķīši.

## Atsauces
Taurīšu ezers

**Taurīšu ezers**  ir neliels ezeriņš Valkas novada Zvārtavas pagasta dienvidrietumu daļā uz ziemeļiem no Mierkalna. 

Ezers ietilpst dabas lieguma "Taurīšu ezers" teritorijā. 

## Atsauces
Tilikas ezers

**Tilikas ezers**  ir Gaujas vecupe Valkas novada Zvārtavas pagasta ziemeļaustrumu daļā pie Tilikas kroga. 

## Atsauces
Vadainis

**Vadainis** (arī **Vadaiņa ezers**)  ir Aumeisteru ezeru grupā ietilpstošs caurteces ezers Valkas novada Zvārtavas pagasta dienvidrietumu daļā. 

Dibens - dūņains. Krasti - slīpi, vietām - zemi. Ezerā ietek 3 grāvji, to skaitā grāvis no Vēdera, no ezera iztek Laužu kanāls. Ūdens krāsa - brūnūdens. 

Makrofīti - niedres, meldri, glīvenes, daudzlapes, elodejas. Vadainī dzīvo plauži, līdakas, asari, raudas, ruduļi, pliči un līņi.

Ezera dienvidrietumu krastā atrodas dabas liegums "Vadaiņu purvs".

## Atsauces
Vēderis

**Vēderis** (arī **Vēdera ezers**, **Vēderu ezers**)  ir Aumeisteru ezeru grupā ietilpstošs caurteces ezers Valkas novada Zvārtavas pagasta dienvidrietumu daļā. 

Dibens - dūņains. Krasti - slīpi, vietām - zemi. Ezers ar grāvjiem savienots ar Salaini un Vadaini. Ūdens krāsa - brūnūdens. 

Makrofīti - niedres, meldri, glīvenes, ūdensrozes, kalmes. Vēderī dzīvo līdakas, asari, plauži, ruduļi un līņi. Sastopami vēži.

Ezera austrumu krastā ir piebraukšanas iespējas, peldvieta.

## Atsauces
Stepupe

**Stepupe**  ir Gaujas kreisā krasta pieteka Smiltenes un Valkas novados.

Izteka - pie Grundzāles muižas. Tek ziemeļu-ziemeļaustrumu virzienā. Lielākā pieteka - Tiņņupīte. Tek gar Dibena purva austrumu malu, caurtek Melno purvu. Ietek Gaujā lejpus Jaunāsmuižas. Upi šķērso valsts autoceļš P23 (Valka—Vireši), tās krastos atrodas Stepi.

## Atsauces
Edīte Kellere-Hermane

**Edīte Kellere-Hermane** (dzimusi Kellere; ;  Drēzdene —  Ingolštate) bija Vācijas starptautiskā lielmeistare šahā (1977).

## Biogrāfija
1940. un 1950. gados bijusi vieno no spēcīgākajām Vācijas šahistēm. Pirmo reizi Vācijas sieviešu šaha čempionātā uzvarējusi 1942. gadā. Pēc Otrā pasaules kara vēl četras reizes bijusi labākā Vācijas sieviešu apvienotajā šaha čempionātā (1947, 1951, 1952, 1953), kā arī piecas reizes uzvarējusi Vācijas Demokrātiskās Republikas sieviešu šaha čempionātos (1950, 1952, 1956, 1957, 1960).

1950. gadā Maskavā piedalījusies Pasaules šaha čempionātā sievietēm, kurā ierindojusies 5. vietā. Vēlākajos gados piedalījusies Pasaules šaha čempiones izcīņas cikla pretendentu turnīros, kuros 1952. gadā ieņēmusi 5. vietu, 1955. gadā izcīnījusi 3. vietu, bet 1959. gadā atkal bijusi 5. vietā.

Vairākkārt pārstāvējusi Vācijas Demokrātiskās republikas izlasi Pasaules šaha olimpiādēs, kurās piedalījusies 4 reizes (1957-1969). Komandu vērtējumā izcīnījusi 3 bronzas (1957, 1963, 1966) medaļas, bet individuālajā — sudraba (1957) un bronzas (1963) medaļas.

Bijusi pirmā sieviete pēc Veras Menčikas nāves, kas piedalījusies vīriešu šaha turnīros. 1951. gadā Dortmundē dalījusi 11.-12. vietu, nospēlējot neizšķirti ar Jefimu Bogoļubovu un uzvarot Nikolasu Rossolimo un Stojanu Pucu.

Labākie rezultāti citos starptautiskajos šaha turnīros: Hastingsa (Anglija) (1954/1955) — 1. vieta (vīriešu "B" turnīrā), Vīne (1957) — 1. vieta, Budapešta (1966) — 4. vieta, Halle (1967) — 1. vieta.

Par panākumiem turnīros FIDE 1950. gadā Kellerei-Hermanei kā vienai no pirmajām piešķīrusi starptautiskās meistares (WIM), bet 1977. gadā — starptautiskās lielmeistares (WGM) goda nosaukumu.

## Atsauces

## Ārējās saites
Andrejs Lobusovs

**Andrejs Lobusovs** (; dzimis , miris ) bija Krievijas, agrāk Padomju Savienības šaha problēmists.

## Dzīvesgājums
1968. gadā beidza mācības vidusskolā un 1974. gadā G. Pļehanova Maskavas tautsaimniecības institūtā. Pēc profesijas viņš bija prečzinis.

Pirmo šaha uzdevumu publicēja 1962. gadā. Kopš tā laika publicēja 240 uzdevumus, galvenokārt divvilčus un trīsvilčus. Sastādīšanas konkursos ieguva vairāk nekā 200 atzinību, tai skaitā 95 godalgas (42 — pirmās). Bija septiņu PSRS individuālo šaha kompozīcijas čempionātu (1973—1987) finālists. PSRS (1983) un Maskavas (1977—1978) čempions trīsvilču grupā.

No 1987. gada starptautiskais tiesnesis un no 1993. gada Starptautiskais lielmeistars šaha kompozīcijā.

Ieguvis 89,33 FIDE albumu punktus.

## Šaha uzdevuma piemērs

: Risinājums:
: 1.♖d8! draud 2. ♗d5+(A) ♔×d5 3. ♘f6#(B)
: 1. ... ♘e3 2. ♘f6+(B) ♘×f6 3. ♗×d3#(C)
: 1. ... d2 2. ♗d3+(C) ♔×d3 3. ♘×c5#(D)
: 1. ... ♖×f4 2. ♘×c5+(D) ♘×c5 3. ♗d5#(A)

Risinājuma variantu otrie un matojošie gājieni veido noslēgtu ciklu (AB-BC-CD-DA).

## Atsauces

## Papildu literatūra
* Владимиров Я. *Рыцари королевы : Памяти Робина Мэттьюза (15.6.1927—19.6.2010) и Андрея Лобусова (17.6.1951—13.7.2010)* // 64 — Шахматное обозрение. 2010. № 11. С. 91—94. 

## Ārējās saites
* A. Lobusova šaha kompozīcijas vietnē PDB
Pūzupi

**Pūzupi** ir ciems Alūksnes novada Kalncempju pagastā. Atrodas pagasta ziemelaustrumu daļā 5 km no pagasta centra Kalncempjiem, 21 km no novada centra Alūksnes un 202 km no Rīgas.

Apdzīvotā vieta atrodas nomaļus no valsts nozīmes autoceļiem. Netālu atrodas vietējas nozīmes arheoloģijas piemineklis — Pūzupu senkapi.

## Atsauces
Marija Albuleca

**Marija Albuleca** (;  Breila —  Ploješti) bija Rumānijas starptautiskā lielmeistare šahā (1985). Šaha turnīros piedalījusies arī ar vīra uzvārdu: *Marija Pogoreviči* vai *Marija Albuleca-Pogoreviči*.

## Biogrāfija
1950. gados bijusi viena no Rumānijas spēcīgākajām šahistēm. Rumānijas sieviešu šaha čempionātos 3 reizes (1951, 1955, 1956) izcīnījusi zelta medaļas, kā arī ieguvusi 2 sudraba (1953, 1972) un bronzas (1958) medaļas.

1957. gadā pārstāvējusi Rumānijas izlasi Pasaules šaha olimpiādē un komandu vērtējumā izcīnījusi sudraba medaļu.

1959. gadā Plovdivā piedalījusies Pasaules šaha čempiones izcīņas cikla pretendentu turnīrā, kurā dalījusi 12.-13. vietu.

Par panākumiem turnīros FIDE 1957. gadā Albulecai piešķīrusi starptautiskās meistares (WIM), bet 1985. gadā — starptautiskās lielmeistares (WGM) goda nosaukumu.

Pazīstama arī kā korespondencšahiste. Rumānijas izlases sastāvā piedalījusies 1. sieviešu korespondencšaha olimpiādē (1974–1979), kurā kopā ar komandu ieņēmusi 6. vietu.

Albulecas meita Marina Makropulu (dzimusi 1960. gadā kā Marina Pogoreviči) arī ir šaha lielmeistare (kopš 1981. gada), kas pārstāv Grieķiju.

## Atsauces

## Ārējās saites
Margareta Teodoresku

**Margareta Teodoresku** (dzimusi **Andrejesku**; ;  Bukareste —  Bukareste) bija Rumānijas starptautiskā lielmeistare šahā (1985).

## Biogrāfija
No 1940. gadu beigām līdz 1970. gadu beigām bijusi viena no Rumānijas spēcīgākajām šahistēm. Savu pirmo medaļu Rumānijas sieviešu šaha čempionātos izcīnījusi 1949. gadā, kad ieņēmusi 2. vietu, bet pēdējo – 1978. gadā, kad bijusi 3. vietā. Kopā Rumānijas sieviešu šaha čempionātos ieguvusi 20 medaļas: 4 zelta (1959, 1968, 1969, 1974), 8 sudraba un 8 bronzas.

1964. gadā Suhumi piedalījusies Pasaules šaha čempiones izcīņas cikla pretendentu turnīrā, kurā dalījusi 13.—15. vietu. 1968. gada Pasaules šaha čempiones izcīņas cikla zonas turnīrā bijusi 2. vietā, tomēr nav iekļuvusi starpzonu turnīrā. 1978. gadā piedalījusies starptautiskā sieviešu turnīrā Bidgoščā, kurā ieņēmusi 3. vietu.

Vairākkārt pārstāvējusi Rumānijas izlasi Pasaules šaha olimpiādēs, kurās piedalījusies 3 reizes (1957, 1963, 1974). Komandu vērtējumā izcīnījusi divas sudraba (1957, 1974) medaļas.

Par panākumiem turnīros FIDE 1964. gadā Teodoresku piešķīrusi starptautiskās meistares (WIM), bet 1985. gadā — starptautiskās lielmeistares (WGM) goda nosaukumu.

## Atsauces

## Ārējās saites